Diari Oficial de la Generalitat Valenciana


Sumari del DOGV 6410, del 02-12-2010 (2010/12531)

RESOLUCIÓ de 9 de novembre de 2010, de la consellera de Turisme i presidenta de l'Agència Valenciana del Turisme, per la qual s'aprova la carta de servicis del web institucional de la Conselleria de Turisme.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6410

Data del DOGV
:   02-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12699


Data del document
:   09-11-2010

Organisme emissor
:   Conselleria de Turisme

Tipus de document
:   Resolució

Descriptors 

:   * Conselleria Turisme
    * nova tecnologia
    * base de dades
    * document oficial
    * ciutadà
    * telemàtica
    * turisme
    * legislació

RESOLUCIÓ de 9 de novembre de 2010, de la consellera de Turisme i presidenta de l'Agència Valenciana del Turisme, per la qual s'aprova la carta de servicis del web institucional de la Conselleria de Turisme. [2010/12674]  
El Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, regula en el seu articulat les cartes de servicis.  
Segons disposa l'article 15 de l'esmentat decret, «les cartes de servicis, com a instruments de millora, són documents que contenen els compromisos de qualitat al quals l'òrgan a què es referix la carta, ajustarà la prestació dels seus servicis en funció dels recursos disponibles i, alhora, proporcionen informació al ciutadà sobre les activitats prestades». Els articles 16 i següents establixen els requisits, contingut i procediment per a l'elaboració de les cartes de servici.   
En compliment del que disposen els esmentats preceptes, en l'àmbit de la Conselleria de Turisme s'ha elaborat la carta de servicis del web institucional, seguint en totes les fases la metodologia aprovada per la Direcció General de Modernització el 20 de maig de 2010, la qual ha sigut informada favorablement pel director general de Modernització el 7 d'octubre passat.  
Per tot el susdit, fent ús de la facultat que em conferix l'article 19 del citat Decret 62/2010, de 16 d'abril, del Consell, respecte a l'autoritat competent per a procedir-ne a l'aprovació, resolc:  
Primer  
Aprovar la carta de servicis del web institucional de la Conselleria de Turisme, el qual s'inclou com a annex a esta resolució.  
Segon  
Disposar la seua publicació en el Diari Oficial de la Comunitat Valenciana.  
Tercer  
La carta de servicis estarà a disposició de la ciutadania mitjançant les publicacions que es facilitaran en les distintes dependències de la Conselleria, en els centres de turisme (CDT) de l'Agència Valenciana del Turisme, en les oficines pròpies de la Xarxa Tourist Info de la Comunitat Valenciana i, també, a través de la pàgina institucional de la Conselleria de Turisme, en l'adreça , sense perjuí d'altres accions de comunicació que pugen realitzar-se.  
València, 9 de novembre de 2010.- La consellera de Turisme i presidenta de l'Agència Valenciana del Turisme: Belén Juste Picón.  
ANNEX  
Títol: Carta de Servicis del Web Institucional de la Conselleria de Turisme  
Missatge general  
L'administració pública valenciana ha d'adaptar-se als nous reptes i necessitats de la societat i per a això ha de modernitzar i millorar de forma contínua els servicis públics que presta. La Generalitat assumix este repte i amb esta finalitat incorpora, dins de la seua política de modernització, el projecte cartes de servicis com a un instrument de millora a través del qual els ciutadans podran exigir la prestació d'uns servicis públics amb les màximes garanties de qualitat i conéixer en tot moment el seu grau de compliment.  
La Generalitat contribuïx d'esta manera a donar resposta a l'exigència continguda en l'Estatut d'Autonomia de la Comunitat Valenciana quan establix i proclama, en l'article 9, el dret general que tenen tots els seus ciutadans a gaudir d'uns servicis públics de qualitat.  
«Una administració excel·lent»  
Compromís institucional  
La Conselleria de Turisme de la Generalitat, conscient del notable desplegament, la utilitat i acceptació de les noves tecnologies en l'àmbit del turisme, posa a disposició dels usuaris, tant ciutadans com professionals, empreses i institucions del sector, la pàgina web oficial de la Conselleria com a aparador interactiu de l'activitat institucional en 'àmbit turístic.  
Esta pàgina pretén l'objectiu clar de donar a conéixer la més completa informació de l'activitat i dels servicis que oferix l'administració turística de la Generalitat, en el context d'un dels motors econòmics més estratègics de la Comunitat Valenciana, que aporta prop del 13% del Producte Interior Brut i és capaç de captar anualment més de 23 milions de visitants nacionals i estrangers.  
Per això, i en la nostra voluntat de prestar als usuaris uns servicis de qualitat conformes amb les seues expectatives i necessitats, adquirim el compromís d'oferir-los a través de les distintes seccions descriptives i participatives del web i, en un entorn de navegació amigable, tota la informació necessària per a conéixer de forma detallada l'activitat quotidiana que genera el sector turístic de la Comunitat.  
Belén Juste Picón, consellera de Turisme i presidenta de l'Agència Valenciana del Turisme  
Servicis  
La pàgina web institucional de la Conselleria de Turisme, oferix tota la informació institucional i administrativa d'interés per als ciutadans, professionals, empreses i institucions del sector a través dels servicis següents:  
- Informació general de la Conselleria de Turisme, les seues competències i funcions, l'organigrama i la xarxa de centres i òrgans administratius que la integren.  
- El programa formatiu de la Xarxa de Centres de Turisme (CdT), des dels quals es desplega una completa bateria d'accions dissenyades específicament, gratuïtes i adaptades a les necessitats del sector, on s'hi pot consultar el calendari actualitzat dels cursos i tramitar la inscripció.  
- Els objectius, composició, actuacions i procediment d'adhesió a la Xarxa Tourist-Info, Xarxa d'Oficines de Turisme de la Comunitat Valenciana.  
- Les actuacions, funcions i activitats realitzades per INVAT.TUR, Institut Valencià de Tecnologies Turístiques, centre especialitzat en la generació i transferència del coneixement turístic mitjançant l'exercici d'activitats d'investigació, desenvolupament i innovació (I+D+i).  
- Les bases de les convocatòries anuals d'ajudes dirigides a empreses, associacions i entitats locals de la Comunitat, per tal de facilitar la tramitació de la sol·licitud i l'accés als impresos oficials per a iniciar el procediment i, també, la tramitació telemàtica en el cas de les entitats locals.  
- L'accés a tota la normativa legislativa i reglamentària aplicable al sector turístic, així com l'accés als impresos oficials per a iniciar tots els procediments relacionats amb les empreses turístiques, amb la possibilitat de descarregar els formularis i facilitar-ne l'emplenament. També s'hi facilita l'accés, si fa el cas, a la tramitació telemàtica del tràmit.  
- Un conjunt d'informes estadístics que analitzen la conjuntura turística, anuaris i altres publicacions pròpies, a disposició dels professionals i investigadors del sector turístic i als quals s'accedix a través de l'Observatori Turístic de la Comunitat Valenciana. La informació, que pot ser descarregada lliurement, permet accedir de forma directa a les últimes novetats publicades.  
- Les principals inversions realitzades en infraestructures turístiques d'interés per al sector, tant en àrees litorals com d'interior.  
- La informació relativa a les actuacions del Programa Qualitur dirigides a fomentar i difondre l'excel·lència entre les empreses i entitats turístiques de la Comunitat, així com el directori d'organitzacions que disposen de certificats de gestió, totes membres de Qualitur Club.  
- Un complet calendari anual d'actuacions promocionals que, sota distints formats (fires, accions de màrqueting directe, etc.), s'hi realitzen anualment en coordinació amb els agents del sector turístic.  
Compromisos i indicadors  
  
Posem a disposició de tots els usuaris, els resultats aconseguits sobre el grau de compliment dels compromisos adquirits en esta carta de servicis, per a poder seguir-los a través de la pàgina .  
Ajudeu-nos a donar un millor servici  
- Si voleu aportar qualsevol millora o suggeriment del nostre servici feu-ho a través de la bústia de queixes i suggeriments «Tpoxvdp@ ylm nosaltres», la qual està en la web.   
On estem   
Pàgina web institucional de la Conselleria de Turisme i també disponible en el portal turístic   
Disponibilitat de la pàgina web en castellà i valencià: 24 hores al dia, 7 dies a la setmana, excepte les parades programades.  
Estàndard AA del protocol de pautes d'accessibilitat establides pel W3C.  
Especificacions tècniques d'ús: servici d'accés lliure i de canal segur -https- a través d'Internet Explorer i Firefox (cal el certificat digital per a la tramitació electrònica).